Grażyna Rabsztyn

| Grażyna Rabsztyn> Grażyna Józefa Rabsztyn |
| --- | --- |
 Kuva vuodelta 2007.
Henkilötiedot
Syntynyt: 20. syyskuuta 1952 (ikä 72) Wrocław
Kansalaisuus:   Puola
Yleisurheilija
Pituus:  172 cm
Paino:  63 kg
Laji:  aitajuoksija
Seura:  MKS Burza Wroclaw (1967-72) Gwardia Warszawa (1973-82)
Valmentaja:  Roman Guderski
Ennätykset:  100 m 11,42 (1980, Madrid)  100 m  aidat 12,36 (1980, Varsova) 200 m 23,50 (1979, Varsova)  400 m 55,47 (1979, Madrid)
Uran alku:  1967
  [ Muokkaa Wikidatassa ]   
| Mitalit> Maa:   Puola.Naisten yleisurheilu.Universiadit  | Mitalit> Maa:   Puola.Naisten yleisurheilu.Universiadit  | Mitalit> Maa:   Puola.Naisten yleisurheilu.Universiadit  | Maa:   Puola> Naisten yleisurheilu. |
| --- | --- | --- | --- |
|  Kultaa | Moskova 1973 |  100 m aidat |  |
|  Kultaa | Rooma 1975 |  100 m aidat |  |
|  Kultaa | Sofia 1977 |  100 m aidat |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Katowice 1975 | 60 metrin aidat |  |
|  Kultaa | München 1976 | 60 metrin aidat |  |
|  Hopeaa | Göteborg 1974 | 60 metrin aidat |  |
|  Hopeaa | Milano 1978 | 60 metrin aidat |  |
|  Hopeaa | Wien 1979 | 60 metrin aidat |  |
|  Hopeaa | Sindelfingen 1980 | 60 metrin aidat |  |
|  Pronssia | Grenoble 1972 | 50 metrin aidat |  |
Grażyna Józefa Rabsztyn (20. syyskuuta 1952 Wrocław) on entinen puolalainen yleisurheilija, erityisesti 100 metrin aitajuoksu, jossa hän saavutti useita maailmanennätyksiä 1970-luvun lopulla. Hän piti 100 metrin aitojen maailmanennätystä hallussa kahdeksan vuoden ajan eli vuosina 1978-1986.
Rabsztyn voitti tyttöjen Euroopan mestaruuden 100 metrin aitajuoksussa vuonna 1970. Seuraavana vuonna hän nousi maailman 10 nopeimman joukkoon, kun hän sijoittui ajallaan 13,2 yhdeksänneksi. Kaksi vuotta myöhemmin hän saavutti sisähallien Euroopan mestaruuskisoissa pronssia. Münchenin olympialaisissa 1972 Rabsztyn eteni loppukilpailuun, mutta jäi kahdeksanneksi ajalla 13,44. Vuoden 1974 EM-kisat Roomassa tuottivat myös loppukilpailun kahdeksannen sijan Annelie Ehrhardtin voittaessa. Montrealin olympialaisissa 1976 Ehrhardt ei enää päässyt loppukilpailuun, mutta DDR:stä löytyi uusi mestari eli Johanna Schaller. Rabsztyn juoksi tasoonsa nähden hyvin eli loppusijoitus oli viides ajalla 12,96.
Grażyna Rabsztynin uran parhaat vuodet ajoittuivat vuosille 1977-1980. Vuoden 1977 Maailman Cupissa Euroopan edustajana hän otti voiton ajalla 12,70. Seuraavan vuoden EM-kisoissa Prahassa hän eteni loppukilpailuun suosikkina tehden välierässä kisaennätyksen 12,60. Loppukilpailussa Rabsztyn aiheutti juoksullaan naapuriradan juoksijan kaatumisen, jonka vuoksi hänet hylättiin ja kisasta järjestettiin seuraavana päivänä uusintajuoksu, johon hän ei saanut osallistua. Vuoden 1979 maailman Cupissa Euroopan edustajan hän otti jälleen voiton. Samaan aikaan hänestä tuli ME-juoksija eli Moskovan olympiavuoden lähestyessä hän oli ennakkosuosikki etenkin kun hän paransi ME:tä vielä kesäkuussa 1980. Rabsztyn eteni Moskovan olympialaisissa loppukilpailuun välierien nopeimpana ajalla 12,64. Loppukilpailussa hän epäonnistui, ja olympiavoitto meni Neuvostoliiton Vera Komisovalle. Edellä olivat myös DDR:n Johanna Klier, Puolan Lucyna Langer ja DDR:n Kerstin Claus. Lisäksi hän oli mukana Puolan naisten pikaviestijoukkueessa, joka sijoittui seitsemänneksi.
Rabsztyn menestyi erityisesti EM-sisähallikisoissa, joissa hän saavutti vuosina 1975-1980 kaksi kultaa ja neljä hopeaa. Hän voitti kolme kertaa peräkkäin Kesäuniversiadeissa 100 metrin aidat eli vuosina 1973, 1975 ja 1977. Puolan mestaruuden hän voitti kaikkiaan 10 kertaa, joista yksi mestaruus tuli 100 metrillä, kuusi 100 m aidioissa ja kolme 4 x 100 metrin viestissä seuransa Gwardia Warszawan riveissä. Hän edusti Puolaa kaikkiaan 23 kertaa vuosina 1971-82.
Grażyna Rabsztyn tuli tunnetuksi ennen kaikkea maailmanennätysjuoksijana, vaikka olympia- ja Euroopanmestaruusmitalit jäivätkin hänellä saavuttamatta. Ensimmäisen kerran hän paransi voimassa ollutta 100 metrin ME:tä 10. kesäkuuta 1978, jolloin hänen juoksemansa uusi ME oli 12,48 parantaen näin DDR:n Annelie Ehrhardtin nimissä ollutta ennätystä 12,59. Hän sivusi ME:tä 18. kesäkuuta 1979 Varsovassa. Ennen Moskovan olympialaisia 12. kesäkuuta 1980 Varsovassa hän paransi ennätyksen aikaan 12,36 ollen suursuosikki Moskova olympialaisiin, joissa hän jälleen - kuten aiemmissakin suurkilpailuissa - epäonnistui. Hänen juoksemaansa ennätys säilyi kuusi vuotta ME:nä ennen kuin Bulgarian Jordanka Donkova paransi sitä aikaan 12,35. Hän oli maailmantilaston ykkönen viisi kertaa peräkkäin vuosina 1976-1980, kakkonen 1973 ja 1975. Vuonna 1982 hän oli vielä 10. maailman vuositilastossa ajalla 12,93.
Rabsztyn valmistui vuonna 1978 kauppatieteen maisteriksi Varsovan yliopiston kauppatieteellisestä tiedekunnasta. Vuonna 1981 hän suoritti valmentajatutkinnon Poznanin Liikuntatieteellisessä akatemiassa.
Grażyna Rabsztynin nuorempi sisar Elżbieta Rabsztyn (s. 1956) on myös ollut aitajuoksija, joka vuonna 1981 saavutti Kesäuniversiadeissa pronssia 100 metrin aitajuoksussa. Grażynalla on kaksi lasta, joista Kaja (myöh. Tokarska) oli myös menestynyt aitajuoksija.